**Sebastian Nebyla** (\* 25. január 2002, Gütersloh, Nemecko) je slovenský profesionálny futbalista, ktorý hrá na pozícii záložníka v českom klube FK Jablonec kde je na hosťovaní z chorvátskeho klubu NK Istra.

Klubová kariéra
---------------

### Mládežnícka kariéra

Nebyla začínal s futbalom v tíme Lokomotíva Trnava neskôr keď mal 10 rokov vstúpil do akadémie Spartaka Trnavy kde bol šesť rokov. V roku 2018 prestúpil do akadémie anglického klubu West Ham United kde však pôsobil iba v mládežníckom tíme.

### DAC Dunajská Streda

V auguste 2020 sa Nebyla vrátil na Slovensko a podpísal zmluvu s Dunajskou Stredou. Na začiatku sezóny však hrával aj v Šamoríne. V Dunajskej Strede debutoval 30. septembra pri výhre 7:0 nad Piešťanami v druhom kole Slovnaft Cupu v ktorom strelil aj svoj premiérový gól. V lige debutoval 7. novembra pri remíze 0:0 s Pohroním. Vo svojej prvej sezóne odohral 14 zápasov z toho päť v lige.

Dňa 9. októbra 2022 strelil Nebyla svoj prvý gól v lige keď prispel k víťazstvu 5:2 nad MŠK Žilina.

### Istra 1961

Po troch rokoch v Dunajskej Strede prestúpil Nebyla do chorvátskeho klubu NK Istra 1961. V klube debutoval 23. júla pri remíze 1:1 s Lokomotivou Záhreb. Svoj prvý gól v klube strelil 13. augusta pri divokej remíze 4:4 s Osijekom. 

#### Hosťovanie v Jablonci

Na jeseň stratil Nebyla miesto v základnej zostave Istry a tak bol v januári 2024 poslaný na hosťovanie do českého klubu FK Jablonec. V tíme debutoval 11. februára pri prehre 3:4 so Slaviou Praha. O šesť dní neskôr strelil svoj prvý gól pri víťazstve 5:2 nad Českými Budějovicami.

Osobný život
------------

Nebyla sa narodil v Nemecku no od roku 2016 pôsobí v mládežníckych reprezentáciách Slovenska.

Štatistiky kariéry
------------------

### Klubové

*K 6. aprílu 2024*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Európske súťaže | Ostatné | Celkom |
| --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| DAC Dunajská Streda | 2020/21 | Fortuna liga | 12 | 0 | 2 | 1 | ― | ― | 14 | 1 |
| 2021/22 | 16 | 0 | 2 | 0 | 2**1** | 0 | 2**2** | 1 | 22 | 1 |
| 2022/23 | 24 | 3 | 3 | 2 | 1**1** | 0 | ― | 27 | 5 |
| Celkom | 52 | 3 | 7 | 3 | 3 | 0 | 2 | 1 | 64 | 7 |
| ŠTK Šamorín (hosť.) | 2020/21 | 2. slovenská futbalová liga | 6 | 1 | ― | ― | ― | 6 | 1 |
| 2021/22 | 5 | 2 | ― | ― | ― | 5 | 2 |
| Celkom | 11 | 3 | ― | ― | ― | 11 | 3 |
| Istra 1961 | 2023/24 | HNL | 10 | 1 | 2 | 1 | ― | ― | 12 | 2 |
| Jablonec (hosť.) | 2023/24 | Fortuna:liga | 6 | 1 | ― | ― | ― | 6 | 1 |
| Celkovo | 79 | 8 | 9 | 4 | 3 | 0 | 2 | 1 | 93 | 12 |

Poznámky
**1** Európska konferenčná liga UEFA
**2** Play-off o Konferenčnú ligu

Referencie
----------

1. ↑  A.S, Petit Press. *Trnavčan Nebyla sa upísal anglickému West Ham United* [online]. mytrnava.sme.sk, [cit. 2024-04-06]. Dostupné online.
2. ↑  SITA. *Stredopoliar Nebyla bude po odchode z Dunajskej Stredy pôsobiť v Chorvátsku* [online]. 2023-06-12, [cit. 2024-04-06]. Dostupné online.
3. ↑  NOVOTNÝ, Vlastimil. Hrál za West Ham United i v Chorvatsku. Slovenský reprezentant je už v Jablonci. *Jablonecký deník*, 2024-01-29. Dostupné online [cit. 2024-04-06]. (po česky)

Externé odkazy
--------------

*